jkorsvik/nowiki_second_scrape_merged huggingface dataset:
Penn Badgley

Penn Dayton Badgley (født 1. november 1986 i Baltimore i Maryland) er en amerikansk skuespiller som er kjent for sin rolle i tv-serien Gossip Girl som «Dan Humphrey», en outsider som sakte, men sikkert er på vei oppover i den sosiale eliten i New York. 
Han har også spilt i The Stepfather (2009), hvor han har en av hovedrollene, noe som var hans første store hovedrolle i en film. Dette er for øvrig en nyinnspilling av filmen fra 1987 med samme navn. Videre var han med i Easy A (2010), hvor han spilte den romantiske interessen til hovedpersonen Olive (Emma Stone). I 2011 er han aktuell i thrilleren Margin Call, som omhandler finanskrisen og som også har skuespillere som Jeremy Irons, Kevin Spacey, Paul Bettany, Stanley Tucci, Demi Moore og Zachary Quinto blant hovedrollene. Han skal deretter spille den avdøde musikeren Jeff Buckley i den biografiske filmen Greetings from Tim Buckley i 2012. 
Han er også kjent for å ha datet Gossip Girl-medspilleren Blake Lively i tre år, men de gikk hvert til sitt i 2010. Han er nå sammen med Zoë Kravitz, en annen skuespiller.


== Filmografi ==


== Referanser ==


== Eksterne lenker ==
(en) Penn Badgley på Internet Movie Database 
(sv) Penn Badgley i Svensk Filmdatabas 
(da) Penn Badgley på Filmdatabasen 
(da) Penn Badgley på Scope 
(fr) Penn Badgley på Allociné 
(en) Penn Badgley på AllMovie 
(en) Penn Badgley hos Rotten Tomatoes 
(en) Penn Badgley hos The Movie Database 
Profil av Penn Badgely i magasinet Details
Sipmektinden

Sipmektinden (sørsamisk: Sipmehketjahke) er et fjell i Røyrvik kommune i Trøndelag. Det har en høyde på 1 423 meter over havet og er det tredje høyeste fjellet i Nord-Trøndelag av fjellene med primærfaktor på minst 50 meter.


== Se også ==
Fjell i Trøndelag


== Referanser ==
Jessica Szohr

Jessica Karen Szohr (født 31. mars 1985 i Menomonee Falls i Wisconsin) er en amerikansk modell og skuespiller.
Hun er kjent for sin rolle i tv-serien Gossip Girl som «Vanessa Abrams». Szohr er halvt ungarsk, kvart afrikansk-amerikansk og kvart engelsk-amerikansk.


== Referanser ==


== Eksterne lenker ==
(en) Jessica Szohr – kategori av bilder, video eller lyd på Commons 
(en) Jessica Szohr på Internet Movie Database 
(sv) Jessica Szohr i Svensk Filmdatabas 
(da) Jessica Szohr på Scope 
(fr) Jessica Szohr på Allociné 
(en) Jessica Szohr på AllMovie 
(en) Jessica Szohr hos Turner Classic Movies 
(en) Jessica Szohr hos Rotten Tomatoes 
(en) Jessica Szohr hos The Movie Database 
Intervju med Jessica Szohr hos Popgurls.com
Hestkjøltoppen

Hestkjøltoppen  (sørsamisk: Mealhkoe) er et fjell sentralt i Lierne nasjonalpark i Lierne kommune i Trøndelag. Fjellet har en høyde på 1 390 meter over havet og er det høyeste i Hestkjølen-massivet og i Lierne kommune. Det er også det fjerde høyeste fjellet i Nord-Trøndelag av fjellene med primærfaktor på minst 50 meter.
Det nærmeste fjellet som er høyere, ligger i Norra Borgafjällen i svensk Lappland. Sekundærfaktoren er dermed knappe 83 kilometer, som er den 10. lengste for norske fjell.
Berggrunnen består av hard, kvartsrik glimmerskifer, og toppen ligger i høyalpin vegetasjonssone.


== Se også ==
Fjell i Trøndelag
Liste over fjell i Skandinavia


== Fotnoter ==


== Referanser ==
Vuepertjahke

Vuepertjahke (sørsamisk) er et fjell i Røyrvik kommune i Trøndelag. Det har en høyde på 1 338 meter over havet og er det sjette høyeste fjellet i Nord-Trøndelag av fjellene med primærfaktor på minst 50 meter.


== Se også ==
Fjell i Trøndelag


== Fotnoter ==


== Referanser ==
Steve Chainel

Steve Chainel (født 6. september 1983 i Miramont) er en fransk landeveissyklist.
Hans fleste resultater har kommet i sykkelcross, men hans gjennombrudd på landeveien kom da han spurtslo sine bruddkamerater på 1. etappe i Driedaagse van De Panne i Belgia. Daniel Oss fra Liquigas startet spurten for tidlig og dro han fram til seier, men italieneren måtte ta til takke med en fjerdeplass.


== Meritter ==


== Referanser ==


== Eksterne lenker ==
(en) Steve Chainel – ProCyclingStats 
(en) Steve Chainel – Cycling Archives 
(en) Steve Chainel – Cycling Quotient 
(en) Steve Chainel – CycleBase 
(en) Steve Chainel – TheSports.org
Ext4

ext4, eller fourth extended filesystem («det fjerde utvidede filsystem»), er et POSIX-kompatibelt og journalførende filsystem for Linuxkjernen. Det er etterfølgeren til filsystemet ext3, slik ext3 var etterfølgeren til ext2. ext4 er også bakoverkombatibelt med ext3. ext4 er inspirert av finesser som ble utviklet for filsystemet Lustre mellom 2003 og 2006, og som ga økt lagringsplass og ytelsesforbedringer. Den 28. juni 2006 kunngjorde Theodore Ts'o en plan om å utvikle ext4, ved å opprette en fork av ext3. Den 10. oktober 2006 ble en utviklingsversjon av ext4 tilføyd versjon 2.6.10 av Linuxkjernen, og den 21. oktober 2008 ble den endelige versjonen lansert i versjon 2.6.28 av Linuxkjernen.
I ext4 ble den tradisjonelle blokklagringen i ext2 og ext3 erstattet av extents som reduserer fragmentering og gir økt ytelse på store datafiler. En enkel extent i ext4 kan opprette inntil 128 mebibyte (MiB) med kontinuerlig diskplass innenfor en blokk på 4 kibibyte (Kib). Opptil fire extents kan lagres i en inode. Når det er mer enn fire extents i en datafil, blir resten indeksert i et tre. ext4 er således hurtigere og mer stabilt enn ext3, fordi datafiler fragmentert meget sjelden på grunn av «forsinket allokering». ext4 støtter harddisker på opptil 1 exbibyte (EiB), og datafiler på opptil 16 tebibyte (TiB). Datafiler i ext4 kan lagres med rett dato innenfor tidsrommet 14. desember 1901 og 10. mai 2446 i den gregorianske kalenderen.
ext4 blir anvendt i de fleste Linuxdistribusjoner, hvor det har erstattet ext3. Det har likevel sine begrensninger, og arbeid pågår med å erstatte det med btrfs. En utviklingsversjon av btrfs ble lansert 23. mars 2009 i versjon 2.6.9 av Linuxkjernen, og første stabile versjon av btrfs ble lansert 29. juli 2013 i versjon 3.10 av Linuxkjernen.


== Referanser ==
Ruteslekten

Ruteslekten (Ruta) er en slekt av eviggrønne busker eller halvbusker. De dufter sterkt og er blitt brukt som medisinplanter.
Fire av artene, aleppovinrute, vinrute, Ruta montana og Ruta angustifolia, har en vid utbredelse i middelhavsområdet. De andre fem artene er endemiske for øyer: Ruta corsica (Korsika), Ruta lamarmorae (Sardinia), Ruta microcarpa (La Gomera), Ruta oreojasme (Gran Canaria) og Ruta pinnata (Tenerife og La Palma). 


== Litteratur ==
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 122. ISBN 0-7136-7015-0. 
G. Bacchetta, S. Brullo og G. Giusso del Galdo (2006). «Ruta lamarmorae (Rutaceae), a new species from Sardinia». Edinburgh Journal of Botany (2–3): 153–160. ISSN 1474-0036. doi:10.1017/S0960428606000503. 
G. Salvo m.fl. (2010). «Tracing the temporal and spatial origins of island endemics in the Mediterranean region: a case study from the citrus family (Ruta L., Rutaceae)». Syst. Biol. 59 (6): 705–722. ISSN 1076-836X. doi:10.1093/sysbio/syq046. 


== Eksterne lenker ==
(en) Ruteslekten i Encyclopedia of Life 
(en) Ruteslekten i Global Biodiversity Information Facility 
(no) Ruteslekten hos Artsdatabanken 
(sv) Ruteslekten hos Dyntaxa 
(en) Ruteslekten hos ITIS 
(en) Ruteslekten hos NCBI 
(en) Ruteslekten hos The International Plant Names Index 
(en) Ruteslekten hos Tropicos 
(en) Kategori:Ruta – bilder, video eller lyd på Wikimedia Commons 
Ruta – detaljert informasjon på Wikispecies
Olav Dalen

Olav Baggerud Dalen (født 6. mars 1985) er en norsk målvakt som spiller for 4. divisjonslaget Nordre Land. Han gikk tilbake til den første klubben sin fra tippeliga-klubben Haugesund. Han flyttet tilbake til Dokka siden han var odelssønn på en gård på Nordsinni.Dalen debuterte for Kongsvinger IL i Adeccoligaen 4. august 2009 på Gjemselund stadion mot Nybergsund IL, og ble kåret til banenes beste. I tillegg til godt spill og gode redninger i kampen reddet han et straffespark. Debuten i Tippeligaen fikk han 29. august 2010 da han holdt nullen mot Odd Grenland på Skagerak Arena.


== Referanser ==


== Eksterne lenker ==
(en) Olav Dalen – Transfermarkt 
(en) Olav Dalen – FBref
Mjøskalk

Mjøskalk eller Mjøskalkstein er en kalkstein dannet i perioden ordovicium og som finnes i den nordlige delen av Oslofeltet. Navnet ble innført i 1908 av Johan Kiær, som var professor i paleonotologi og historisk geologi ved Universitetet i Oslo. Kalken er både finkornet og tett, og har en farge som varierer fra grå til mørk grå avhengig av grafittinnholdet (organisk materiale). Mjøskalken inneholder 90 til 95% CaCO3 og blant annet dolomitt, kvarts, feltspat og kloritt. 
Innholdet av forurensede komponenter gjør at bruken av mjøskalk (gjennom kalkbrenning) kun begrenser seg som miljøkalk og til jordbruket samt celluloseindustrien, selv om den tradisjonelt sett også har blitt brukt som bygningsstein og til finpukk. Mjøskalkstein brytes i dagbrudd både på Toten og i Furuberget rett nord for Hamar og helt sør i Ringsaker. Kalken inneholder for øvrig også noen av verdens eldste korallrev.


== Referanser ==
Huldt & Lillevik

Huldt & Lillevik er et av de mest brukte lønnssystemene i Norge, og leveres av Visma AS. 
Huldt & Lillevik ble startet i 1981 av svenske Lars Gustav Huldt og norske Eivind Kristian Lillevik. Firmaet ble etablert på Lillestrøm, men etablerte seg etterhvert på Karl Johans gate i Oslo. 1997 ble selskapet, sammen med supportsenteret aas data a.s på Gran, solgt til finske Tieto, som senere ble fusjonert med svenske Enator til TietoEnator. I 2005 ble HR-delen av TietoEnator etablert som selskapet Personec, og i 2007 ble Personec fusjonert med Tradimus, og fikk navnet Aditro. Aditro er eid av private equity-selskapet Nordic Capital. Aditros hovedkontor ligger i Sundbyberg utenfor Stockholm. Aditro i Norge hadde en omsetning på i overkant av 200 millioner kroner i 2011.Huldt & Lillevik er i dag den største leverandøren av PC-baserte lønnssystemer i Norge. Huldt & Lillevik er primært rettet mot små og mellomstore bedrifter og regnskapskontorer og håndterer firma med fra 1-2000 ansatte. Selskapet har blitt markedsført under slagordet «Enkelt og trygt», og systemet har fokus på å effektivisere brukerens hverdag kan integreres mot de fleste økonomi og ERP-systemer som er på markedet i Norge. Systemet inneholder også en fraværs- og personalmodul og er også integrert med Aditros juridiske oppslagsverk «Juridisk Atlas», som dekker tema innen lønn og personal. 
Huldt & Lillevik systemer består av Huldt & Lillevik Lønn 5.0, Huldt & Lillevik Ansattportal, Huldt & Lillevik Oppfølging og Huldt & Lillevik Reise. 
Huldt & Lillevik ble kjøpt opp av Visma i 2015. 


== Referanser ==


== Eksterne lenker ==
Huldt & Lillevik
Tredje juledag

Tredje juledag er 27. desember.  Dagen var kirkelig helligdag fram til festdagsreduksjonen i 1770. 
I den tiden dagen var regnet som en helligdag, ble den også kalt evangelisten Johannes' dag. Bibelteksten som det ble holdt preken over denne dagen, var Johannesevangeliet 21. kapittel, versene 19-25. 
Etter at dagen opphørte å være helligdag, ble den mange steder videreført som en prikkedag, en «halv-helligdag» da tjenestefolket skulle ha fri og minst mulig skulle gjøres.


== Se også ==
Jul


== Referanser ==
Jetnamsfjellet

Jetnamsfjellet (sørsamisk: Jitneme) er et fjell i Hattfjelldal i Nordland og Røyrvik kommune i Trøndelag. Det har en høyde på 1 335 meter over havet og er det syvende høyeste fjellet i Nord-Trøndelag av fjellene med primærfaktor på minst 50 meter.


== Se også ==
Fjell i Trøndelag


== Referanser ==
Midtiklumpen

Midtiklumpen (sørsamisk: Åakerebahke) er et fjell i Lierne kommune i Trøndelag. Det har en høyde på 1 333 meter over havet og er det åttende høyeste fjellet i Nord-Trøndelag av fjellene med primærfaktor på minst 50 meter.


== Se også ==
Fjell i Trøndelag


== Fotnoter ==


== Referanser ==
Blåfjellhatten

Blåfjellhatten (sørsamisk: Leastehke) er et fjell i Lierne kommune i Trøndelag. Det har en høyde på 1 332 meter over havet og er det niende høyeste fjellet i Nord-Trøndelag av fjellene med primærfaktor på minst 50 meter.


== Se også ==
Fjell i Trøndelag


== Referanser ==
Fjell 1324 moh (Børgefjell)

Fjell 1324 moh, navn ikke kjent er et fjell sørvest for innsjøen Bijjie Jitnemenjaevrie i Hattfjelldal i Nordland. Grensen mot Røyrvik kommune i Trøndelag går over toppen. Det har en høyde på 1 324 meter over havet og er det tiende høyeste fjellet i Nord-Trøndelag av fjellene med primærfaktor på minst 50 meter.


== Se også ==
Fjell i Trøndelag


== Referanser ==
Zwei kleine Italiener

«Zwei kleine Italiener» (norsk oversettelse: to små italienere) var Vest-Tysklands bidrag i Eurovision Song Contest 1962 og fremført på tysk av Conny Froboess. Melodien ble skrevet  av Christian Bruhn og teksten ble skrevet av Georg Buschor.
Sangen deltok som det syvende bidraget om kvelden 18. mars 1962 og etterfulgte Sveriges Inger Berggren med «Sol och vår». Den ble i sin tur etterfulgt av Nederlands De Spelbrekers med «Katinka». Da avstemningen var avsluttet, hadde «Zwei kleine Italiener» mottatt ni poeng og fikk en sjetteplass av seksten deltakere.
Det er et moderat up-temponummer hvor Froboess beskriver den vanskelige situasjonen til to gjestearbeidere fra Italia som ønsker å vende tilbake til sitt hjemland for å være hos sine kjærester, Tina og Marina. Hun stiller denne situasjonen i kontrast til den i resten av det tyske samfunnet, som «en tur til Syden ville være chic og fin» for. Det tyske samfunnet gjennomgikk på denne tiden Wirtschaftswunder i stor grad som et resultat av innvandrernes arbeid. De to italienerne, virker det som, fortviler om de noensinne får vende tilbake til Napoli.
Dette uvanlige temaet markerer den første gang at et sosialt spørsmål har blitt beskrevet i et Eurovision Song Contest-bidrag.
Selv om den havnet midt på treet, har  «Zwei kleine Italiener» blitt en mindre favoritt blant Eurovision Song Contest-fans.
Froboess spilte inn versjoner på engelsk («Gino»), nederlandsk («Twee kleine Italianen») samt italiensk («Un bacio all'italiana»).
Av disse er det kun den nederlandske versjonen som tar for seg det samme temaet. Den engelske versjonen er en kjærlighetssang til en mann med navn Gino, mens den italienske versjonen beskriver at hun foretrekker kjærester fra dette landet.
Den tyske versjonen til Connie Froboess lå på VG-lista i 21 uker i 1962 og på førsteplassen i to uker.


== Norsk versjon ==
Ivar Andersen skrev den norske teksten. På norsk bærer den tittelen «Tina og Marina». 


=== Innspillinger ===
Stordahl og Engedahl med orkester. Utgitt på singlen Odeon 45–ND–7419 i 1962.Siss Hartmann, Sigurd Jansens orkester. Utgitt på singlen RCA NA 3273 i 1962.Anita Thallaug. Utgitt på singlen Nor-Disc NOR–67 i 1962.Søstrene Bjørklund med Sigurd Jansens orkester. Utgitt på singlen Philips 353 198 PF i 1962.


== Referanser ==
UEFA Europa Conference League

UEFA Europa Conference League (forkortet UECL), på folkemunne og i media referert til som Conference League eller Serieligaen, er en årlig fotballklubbkonkurranse som startet i 2021 av UEFA for europeiske fotballklubber. Klubber vil kvalifisere seg til konkurransen basert på deres prestasjoner i deres nasjonale herreligaer og cupkonkurranser. Det blir det tredje nivået av europeisk klubbfotball, etter Champions League og Europa League.
Konkurransen starter fra 2021–22-sesongen, og vil fungere som det nederste nivået i den eksisterende UEFA Europa League-konkurransen, som skal reduseres fra 48 til 32 lag i gruppespillet. Konkurransen vil først og fremst bestå av lag fra lavere rangerte UEFA medlemsforbund. Ingen lag kvalifiserer seg direkte til gruppespillet; noen av lagene blir lag som er slått ut av kvalifiseringen i Europa League og Mesterligaen, noen kommer fra kvalifiseringen til Conference League og dessuten kommer de åtte gruppetreerne fra gruppespillet i Europa League.


== Referanser ==


== Eksterne lenker ==
(engelsk) UEFAs artikkel om turneringen
Fryske Akademy

Fryske Akademy, grunnlagt i 1938, er et forskings- og dokumentasjonssenter for spørsmål knyttet til Friesland og til frisisk språk, samfunn og kultur. Institusjonen har hovedkontor i "Coulonhûs" i Ljouwert.
Fryske Akademy gir ut  Wurdboek fan de Fryske taal (Frisisk ordbok), den viktigste ordboken for frisisk språk. Akademiet spiller generelt en viktig rolle i arbeidet for å fremme frisisk språk, både ved å gi innspill og kunnskap i språkdebatten og gjennom forsking på og bruk av språket. Akademiet har gitt ut omkring 1000 vitenskaplige bøker og en rekke artikler og rapporter. Omkring halvparten er publisert på frisisk.
Fryske Akademy deltar i internasjonalt samarbeid, særlig med institusjoner tilknyttet andre europeiske minoritetsspråk. Gjennom «Mercator-nettverket» har Fryske Akademy ansvaret for «Mercator-Education», dvs. at det skal være knutepunkt for spørsmål knyttet til bruk av minoritetsspråk på alle utdanningsnivå. 


== Eksterne lenker ==
(en) Offisielt nettsted 
(en) Fryske Akademy – kategori av bilder, video eller lyd på Commons 
«Mercator-Education»
Tjørnuvík

Tjørnuvík (IPA: [ˈtʃʰœdnʊvʊik], dansk: Tjørnevig) er en bygd på Færøyene. Bygden ligger lengst nord på Streymoy, omkranset av fjell, med god utsikt mot Risin og Kellingin. Tjørnuvík regnes blant de eldste landnåmsbygdene på Færøyene, noe som understøttes av arkeologiske funn. Den 1. januar 2016 hadde Tjørnuvík 53 innbyggere.Administrativt var Tjørnuvíkar sókn en del av Norðstreymoyar prestagjalds kommuna fra innføringen av det lokale selvstyret i 1872. I 1913 ble Haldarsvíkar og Saksunar kommuna utskilt som en egen kommune. I 1944 ble kommunen delt, slik at Tjørnuvík fulgte Haldarsvík. I 2005 ble Haldarsvík og Saksun og fire andre kommuner slått sammen til Sunda kommuna.
Bygdekirken Tjørnuvíkar kirkja hører til prestegjeldet Norðstreymoy.

		


== Referanser ==


== Eksterne lenker ==
(en) Tjørnuvík – kategori av bilder, video eller lyd på Commons 
(en) Tjørnuvík – galleri av bilder, video eller lyd på Commons 
Tjørnuvík på faroeislands.dk
Anne Hytta

Anne Hytta (født 14. september 1974) er en norsk folkemusiker fra Sauland i Telemark med hardingfele som hovedinstrument.Hytta har gått i hardingfeleopplæring hos blant andre Einar Løndal (1914–2005) og Knut Buen (født 1948). Hun skriver og arrangerer ny musikk i skjæringspunktet mellom folkemusikk, samtidsmusikk og andre modale folkemusikk-tradisjoner. 


== Biografi ==
Hun ga ut sitt første soloalbum, Dag, kveld, natt i 2006, og albumet Draumsyn i 2014. I 2017 ga hun ut sitt tredje album, Strimur, og fikk for det Folkelarmprisen i klassen solo og Spellemannprisen 2017 i klassen folkemusikk/tradisjonsmusikk. Hun ble samtidig nominert til Spellemannprisen sammen med Øyonn Groven Myhren som medlemmer av Sogesong for albumet Så vide fara dei Lindarord. Under Folkelarmprisen 2018 ble hun kåret til årets folkemusiker  og sammen med Johanne Flottorp og Tuva Færden fikk hun Folkelarmprisen 2022 i klassen tradisjonelt samspill for albumet Hitterdal.Hovedprosjektet ved siden av solospillet er trioen Slagr, som Hytta grunnla i 2003. Trioen har skrevet og framført to bestillingsverk, det siste, straum, stille, ble framført på Osafestivalen i 2008. I 2007 gav de ut debutalbumet Solaris. Slagr har ensemblestøtte fra Norsk kulturråd.Hytta er en erfaren utøver innen internasjonale tradisjonsmusikkprosjekter, og har arbeidet sammen med tradisjonsmusikere fra en rekke land. Interessen for modal tradisjonmusikk ga henne et stipend fra Fond for utøvende kunstnere til å studere hos Ross Daly, musiker og musikkteoretiker bosatt på Kreta.Hun spiller middelalder-strykeinstrumenter i middelaldermusikk-ensemblet Kalenda Maya. Sammen med Synnøve S. Bjørset og Åse Teigland har hun utarbeidet en konsert for tre hardingfelesolister: Dei beste damene.


== Diskografi ==


=== Soloalbum ===
2006: Dag, Kveld, Natt (ta:lik - TA30CD)
2014: Draumsyn (Carpe Diem)
2017: Strimur (ta:lik - TA167CD)
2022: Gjennom dagen


=== Samarbeid ===
Med Slagr2007: Solaris (NorCD- NORCD 0771)
2011: Straum, Stille (Ozella - OZ 033 CD)
2012: Softspeaker (Atterklang - AKLANG305), with Andreas Ulvo
2013: Songs By Geirr Tveitt (Ozella - OZ 048 CD), with Camilla Granlien
2015: Short Stories (Ozella - OZ 059 CD)Med Synnøve S. Bjørset og Åse Teigland2010: Soli (ta:lik - TA83CD)Med Sogesong (sammen med Øyonn Groven Myhren)2017: Så vide fara dei Lindarord (Heilo - HCD7319)Med Parallax2018: Skogen
2022: Asken
2021: StrypetakMed Johanne Flottorp og Tuva Færden2021: HitterdalMed Unni Løvlid og Ingfird Breie Nyhus2022: Unanma


== Referanser ==


== Eksterne lenker ==
Offisielle nettsider
Dunderbeist

Dunderbeist er et norsk alternativ metal-/hardrockband fra Hedmark og ble etablert i 2007.Gruppen består av tidligere medlemmer fra Krace og Stonegard. Det betegnes som heavy metal med ekkoer av band som Metallica, Soundgarden, Red Hot Chili Peppers og Alice In Chains. Gruppen deltok under by:Larm 2009 og har opptrådt på en rekke store, norske festivaler. Blant andre Øyafestivalen, Hortenfestivalen, Tømmerfløtivalen, Fjellparkfestivalen og Lost Weekend. Dunderbeist utgis på Bonnier Amigo. 


== Medlemmer ==
Torgrim Torve - vokal, gitar
Åsmund Snortheim - vokal
Fredrik Ryberg - gitar
Kristian Liljan - bass
Ronny Flissundet - gitar
John Birkeland Hansen - trommer


=== Tidligere medlemmer ===
Ole Alexander Lislerud - perkusjon
Daniel Marken - Keyboards


== Diskografi ==

2008 – Second Hand Theft

2009 – 8 Crows and Counting

2010 – Rovmord

2011 – Dunderbeist

2012 – Black Arts & Crooked Tails

2012 – Songs of the Buried

2015 – Hyklere


== Referanser ==


== Eksterne lenker ==
Offisielt nettsted
(en) Dunderbeist på Apple Music 
(en) Dunderbeist på Discogs 
(en) Dunderbeist på MusicBrainz 
(en) Dunderbeist på Spotify 
(en) Dunderbeist på Songkick 
(en) Dunderbeist på AllMusic 
Dunderbeist på Twitter 
Dunderbeist på Facebook 
Dunderbeist på Myspace
Cosmos Music

Cosmos Music Group (tidligere Bonnier Amigo) er et nordisk plateselskap og distribusjonsfirma. De er det største uavhengige selskapet i Norden. Selskapet er et resultat av en fusjon mellom Amigo distribusjon og Bonnier Music. Selskapet har kontorer i Sverige, Danmark, Finland og Norge. I Norge har artister som Madcon, Paperboys og Henning Kvitnes i stallen.
Sent i 2009 kjøpte Fredrik Ekander, Cai Leitner, Kent Isaacs og Christian Drougge Bonnier Amigo fra Bonnier Group og omdøpte selskapet til Cosmos Music.


== Referanser ==


== Eksterne lenker ==
Cosmos Music  – offisiell hjemmeside
Tribe Records

Tribe Records var et norsk plateselskap som ble stiftet i 1998. Selskapet ble en av de viktigste bidragsyterne til VG-lista Topp 20 i årene som fulgte. Tribe var en kommersiell label som fokuserte på trance og popmusikk samtidig som de var en av de første selskapene som tilbød artistene sine så kalte 360-avtaler. Labelen hadde både mangment- og bookingfunksjon.


== Historie ==
Selskapet ble stiftet av fire personer: Christopher Collings, Andreas Høyer, Anders Dybvik og Martin O. Muren.
I 2002 var Tribe Records den største norske labelen og holdt 28,9 % av det norske hit-markedet på VG-lista.
 Artister som Dina, Spritneybears, 2PM, L8R og Spin-Up var tilknyttet Tribe.
Gjennom de tre siste årene hadde Tribe et samarbeid med Capella Music i Danmark og i 2003 ble selskapet nedlagt.


== Kontrovers ==
Tribes aggressive promoteringsmetoder skapte mye oppstyr i media, men da de annonserte at de ønsket å promotere sin nye gruppe splash i norske barnehager reagerte Norsk Lærerlag og Laila-Brith Josefsen og planene ble kansellert.
Det siste ordet i den saken kom da Tribe kjøpte hele forsiden til Avis 1 og reklamerte for Splash sitt nye album signert, Tribe kindergarten.
Selskapets totale kontroll over artistene sine skulle vise seg å bli populært blant musikk journalistene. Da Håkon Moslet skulle skrive sin anmeldelse av tribes gruppe Spin-Up endte han opp med å skrive en artikkel om selskapets promoteringsmetoder.


== Artister ==
Caroline Dina KongerudSpritneybearsL8R (Later)2PMSpin-UpTwoGeesSilent Forces & ShahzadThe ShiningLocoHoward & ChristineChixie Dicks


== Referanser ==


== Eksterne lenker ==
Mic
Discogs
Howard og Christines offisielle hjemmeside
Dinas offisielle hjemmeside